《次韵仇仁近用韵见示五首》
元代·方回

久已休官卧紫阳，故园稍复葺荒凉。
虽无厦屋千间广，尚有书檠二尺长。
清赏五更花过雨，珍烹十月菜经霜。
客游漫惹兴亡恨，早觉归心晓夜忙。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。